Z A P I S N I K
48. sjednice Vijeća Mjesnog odbora Savica Šanci održane 7. travnja 2025.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 48. sjednicu Vijeća Mjesnog odbora.

Vijeće jednoglasno prihvaća tekst Zapisnika 47. sjednice održane 17. ožujka 2025.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen.

D N E V N I     R E D:
1. [bookmark: _Hlk194948740][bookmark: _Hlk164799802]Prijedlozi zaključaka o davanju suglasnosti za zakupe zemljišta dio k.č.br. 1721/1 k.o. Žitnjak (Marijan Marjakaj) i dio k.č.br. 1721/1 k.o. Žitnjak (Ljubica Draganić)
2. Aktualna komunalna problematika
· Predstavka građana - Regulacija prometa Ulica Grada Chicaga
· [bookmark: _Hlk194949690]Uvrštavanje Žažinske ulice u program redovnog čišćenja - strojno čišćenje
3. Izvješća, pitanja, prijedlozi

[bookmark: _Hlk194948812]Ad.1	Prijedlozi zaključaka o davanju suglasnosti za zakupe zemljišta dio k.č.br. 1721/1 k.o. Žitnjak (Marijan Marjakaj) i dio k.č.br. 1721/1 k.o. Žitnjak (Ljubica Draganić) 
Vijećnici su primili materijal uz poziv
[bookmark: _Hlk191237415]Nakon rasprave u kojoj sudjeluju svi članovi Vijeća, Vijeće jednoglasno donosi

Z A K L J U Č A K
o davanju mišljenja o zakupu 
zemljišta oznake dio k.č. br. 1721/1 k.o. Žitnjak

1. Vijeće Mjesnog odbora Savica Šanci razmotrilo je zahtjev Ljubice Draganić za zakup neizgrađenog građevinskog zemljišta ukupne površine 260 m2 oznake k.č.br. 1721/1 k.o. Žitnjak na traženje Gradskog ureda za upravljanje imovinom i stanovanje KL: 940-01/25-002/33; URBROJ: 251-11-23-2/005-25-5, s pojašnjenjem točne namjene zakupa ovog prostora. 

2. Vijeće nije suglasno s davanjem u zakup navedenog zemljišta. 
· obrazloženje je dio ovog zaključka

3. Ovaj zaključak biti će dostavljen na postupanje Vijeću Gradske četvrti Peščenica-Žitnjak.

Z A K L J U Č A K
o davanju mišljenja o zakupu 
zemljišta oznake dio k.č. br. 1721/1 k.o. Žitnjak

1. Vijeće Mjesnog odbora Savica Šanci razmotrilo je zahtjev Marijana Marjakaja za zakup neizgrađenog građevinskog zemljišta ukupne površine 620 m2 oznake k.č.br. 1721/1 k.o. Žitnjak na traženje Gradskog ureda za upravljanje imovinom i stanovanje KL: 940-01/25-002/11; URBROJ: 251-11-23-2/005-25-4, s pojašnjenjem točne namjene zakupa ovog prostora. 

2. Vijeće nije suglasno s davanjem u zakup navedenog zemljišta. 
· obrazloženje je dio ovog zaključka

3. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.

Obrazloženje: 
· Vijećnici su izvršili terenski izvid, te su utvrdili da je veliki dio te čestice već obrađen (što nam je i navedeno u mailu), iako isti pripada gradu Zagrebu, a ne fizičkim osobama.
· Na navedenoj katastarskoj čestici je ilegalno izgrađeno nekoliko pristupnih cesta, a ona se vodi kao građevinsko zemljište.
· Vijeće apelira na Grad i gradske službe da one održavaju taj prostor zato što se nalazi u njihovom vlasništvu.

Ad.2 Aktualna komunalna problematika

1. Predstavka građana – Regulacija prometa u Ulici grada Chicaga
Vijeće je već raspravljalo o ovoj temi na ranijim sjednicama i donijelo je zaključak o postavljanju prometne signalizacije u Ulici grada Chicaga (kod kioska Tobacco KiM).
Nakon donošenja zaključaka, slane su požurnice, ali Vijeće nije dobilo odgovor i problem je ostao neriješen.

2. Uvrštavanje Žažinske ulice u program redovnog čišćenja - strojno čišćenje
Vijećnici su primili materijal uz poziv
Nakon rasprave u kojoj sudjeluju svi članovi Vijeća, Vijeće jednoglasno donosi


ZAKLJUČAK
o uvrštavanju Žažinske ulice u program redovnog čišćenja – strojno čišćenje

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da se u program redovnonog održavanja komunalne infrastrukture – Program čišćenja uvrsti Žažinska ulica.

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.



Ad.3 Izvješća, pitanja, prijedlozi
1. Izlijevanje vode s glavne ceste u garažu i podrum obiteljske kuće u Kuševačkoj ulici, kućni broj 57
Vijeću se obratio gospodin Edin Gabrić sa zamolbom da se obavijeste nadležne gradske službe o problemu izlijevanja vode u garažu i podrum obiteljske kuće, koja se nalazi u Kuševačkoj ulici, kućni broj 57.
Nakon rasprave, Vijeće je jednoglasno prihvatilo zahtjev i poslat će dopis nadležnim službama.

Predsjednik zaključuje sjednicu u 20:15 sati.
Zapisnik vodio: Miljenko Blažević.


KLASA: 024-08/25-003/796
URBROJ: 251-13-11-5/002-25-1
Zagreb, 7. travnja  2025.


Predsjednik Vijeća Mjesnog odbora Savica Šanci
                                                                                                     Miljenko Blažević 

[bookmark: _GoBack]Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora Savica Šanci te stoga Vijeće nije prihvatilo Zapisnik 48. sjednice.

